Document ID: 31996R0356

KOMISSION ASETUS (EY) N:o 356/96,
annettu 28 päivänä helmikuuta 1996,
tariffikiintiössä Venezuelalle vuodeksi 1996 yhteisöön suuntautuvaa banaanien tuontia varten myönnetyn maakohtaisen kiintiön osittaisesta siirtämisestä Kolumbialle (ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1), sellaisena kuin se on viimeksi muutettuna asetuksella (EY) N:o 3290/94 (2),
ottaa huomioon neuvoston asetuksen (ETY) N:o 404/93 täydentävistä yksityiskohtaisista säännöistä yhteisön alueelle tuotavien banaanien tariffikiintiöjärjestelmästä ja asetuksen (ETY) N:o 1442/93 muuttamisesta 1 päivänä maaliskuuta 1995 annetun komission asetuksen (EY) N:o 478/95 (3), sellaisena kuin se on muutettuna asetuksella (EY) N:o 702/95 (4), ja erityisesti sen 2 artiklan 2 kohdan toisen alakohdan,
sekä katsoo, että
asetuksessa (EY) N:o 478/95 säädetään yksityiskohtaisista säännöistä Uruguayn kierroksen monenvälisissä kauppaneuvotteluissa laaditun banaanien kehyssopimuksen soveltamiseksi; asetuksen 1 artiklassa tariffikiintiö jaetaan erityisiin, saman asetuksen liitteessä I tarkoitetuille maille tai maaryhmille tarkoitettuihin osuuksiin; jos liitteessä I olevassa taulukossa 1 mainittu maa ei pysty viemään sille myönnettyä määrää kokonaan tai osittain, mainitun asetuksen 2 artiklan 2 kohdassa säädetään kyseisen määrän myöntämisestä muulle toimittajamaalle, ja
Venezuela on ilmoittanut komissiolle, ettei se pysty viemään yhteisöön osaa kiintiöstään vuonna 1996; Venezuela ja Kolumbia ovat yhdessä hakeneet Venezuelalle myönnetyn määrän osittaista siirtämistä Kolumbialle,
ON ANTANUT TÄMÄN ASETUKSEN:
1 artikla
Asetuksen (EY) N:o 478/95 2 artiklan 2 kohdan toisen alakohdan mukaisesti muutetaan Kolumbialle ja Venezuelalle vuodeksi 1996 myönnetyt tariffikiintiön osuudet seuraavasti:
TAULUKON PAIKKA
Tätä muutosta sovelletaan vuoden 1996 toisesta vuosineljänneksestä.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä helmikuuta 1996.

Labels: 3
17
18